Omkring middagstid blev den 52-årige mand passet op af to yngre mænd foran Othello Bageriet i Christiansgade i Aalborg. Den ene mand forsøgte af vriste den 52-åriges mulepose fra ham, men han holdt så godt fast i det, at den anden mand slog ham to gange på armen, så han til sidst måtte slippe grebet om muleposen. De to mænd stak af og forsvandt ind i en gård i Christiansgade. I muleposen var der blandt andet en GPS, mandens kørekort og hævekort, cirka 500 kroner i kontanter, en mobiltelefon og en bog. Nogle af tingene blev efterfølgende fundet i en kælderskakt i Danmarksgade. Kort efter overfaldet fandt en politipatrulje den ene af gerningsmændene, en 25-årig mand, der i forvejen er kendt af politiet, og anholdt ham i Møllegade. Han fremstilles i morgen i grundlovsforhør. Den anden gerningsmand er stadig på fri fod, men politiet har en formodning om, hvem han er.

Referat:
En 52-årig mand blev ved middagstid passet op af to mænd, der blandt andet stak af med hans pung. Den ene af mændene er anholdt, mens man fortsat leder efter den anden.